जनानी गी युगें थमां मनुक्खै आंगर जीने दा हक्क नेईं थ्होआ। पर जिनेंगी ञ्यानपुने कोला साफ-सुथरा बातावरण मिलेआ लेखन च बी ऊऐ आया। इस्मत चुगताई दा लेखन एह्दी मसाल ऐ। मी निक्के हुंदे पर्ल. एस. बक्क दे उपन्यास पढ़ियै र्हानगी हुंदी ही। लेखक ने औरत होइयै गै औरत दे हर पैह्लू दा जख्म दस्सेआ ऐ। ओह्दी नायका 40 ऐं मगरा अपने मर्हाजै गी इक नमीं कुड़ी आनी दिंदी ऐ। मर्हाजै गी उस कुड़ी चा चमेली दी खुश्बू नेईं औंदी तां नायका ओह्दे न्हौने आले टब्बै च चमेली दा अतर पांदी ऐ। ए कम्म छड़ा जनानी करी सकदी ऐ। अपनी पति दी सेवा इयै नेही केईं जनानियें कीती ऐ। जेह्ड़ी सारी जनानी जात लेई शर्मनाक ऐ।